fr hu hu hu hu hu hu hu hu hu hu nn hu hu hu hu hu nn hu hu nn hu hu hu hu en hu hu en hu en en sv hu en hu en hu hu hu hu hu hu hu hu hu hu hu hu hu hu hu hu hu hu en sv hu sv da sv hu sv en it id sv en hu en hu hu hu hu hu hu hu nb sv sv vi hu hu hu hu hu hu hu hu hu hu hu hu hu hu hu hu
Kjell Westö (Helsinki, 1961. augusztus 6. –) finn író és újságíró. Svéd nyelven alkot. Ismertségét a Helsinkiben játszódó regényei révén szerezte, de írt elbeszélést, esszét, jártas a költészetben és az újságírásban is.
1961. augusztus 6. (61 éves)
Thanks for the Book Award (1997)
A Finn Oroszlánrend Pro Finlandia érme (2008)
Samfundet De Nio's Grand Prize (2014)
Finlandia Award (Hannu Väisänen, 2006, Där vi en gång gått, Bo Carpelan)
az Északi Tanács Irodalmi Díja (Jon Fosse, 2014, Mirage 38, Kim Leine)
Sveriges Radio's Novel Prize (Mirage 38, 2014)
Swedish Yle Literature Prize (2020)
A Wikimédia Commons tartalmaz Kjell Westö témájú médiaállományokat.
Westö újságírást tanult a Helsinkiben székelő Svéd Társadalomtudományi Iskolában, és karrierjét a Hufvudstadsbladet (Finnország legnagyobb svéd nyelvű folyóirata) és a Ny Tid baloldali lap szerzőjeként kezdte. Irodalmi pályája 1986-ban költőként indult. Három évvel később megjelent első prózai kötete, az Utslag och andra noveller, ami jelentős sikert ért el, kedvezően fogadta a kritika és jelölték a nagynevű Finlandia Díjra. Már korai írásai is hordozták azokat a jegyeket, amik később védjegyeivé lettek: a biztos dialógusvezetést, a helyzet-és hangulatteremtés bravúrjait.
Első regénye, a Drakarna över Helsingfors (1996) nagy hatást gyakorolt a finn és svéd nyelvű olvasókra Finnországban. Következő regényei, a Vådan av att vara Skrake (2000) és a Lang (2002) szintén jelölést kapott a Finlandia Díjra, valamint az Északi Tanács Irodalmi Díjára is amellett, hogy a Langot tizenhárom nyelvre fordították le. Negyedik regénye, a Där vi en gång gått (magyarul megj.: Ahol egykor jártunk, 2006), bebiztosította Westö írói státuszát egész Finnországban, és megnyerte vele a Finlandia Díjat. Mind a svéd, mind a finn kiadást kereskedelmi sikerként könyvelték el, és a regény meghozta az áttörést az író számára Svédországban is. Színpadi adaptáció is készült belőle, amit a Helsinki City Theatre társulata adott elő, és a mozitermeket is meghódította 2011-es filmváltozatával, ami a regényből készült sorozat rövidített változata.
A különböző korok ábrázolásában Westö törékeny, sérülékeny alakokat mutat be, és azt a hatást, amit a nagy történelmi események rájuk gyakorolnak. Ez a gyakorlat ötödik regényében, a Gå inte ensam ut i natten-ben (2009) is folytatódik épp úgy, ahogy a hatodik Hägring 38 (2013, magyarul: "Délibáb") című kötetben. Mint korábbi művei, a Hägring 38 is Helsinkiben játszódik, ahol egy kor és egy társadalmi osztály portréja. Jelölést kapott a Finlandia Díjra és Svédország neves August-díjára is, 2014-ben pedig az Északi Tanács Irodalmi Díjának és a Swedish Radio Novel Prize nyertese lett. Még ugyanebben az évben egész életművéért az író további két díjat kapott Svédországtól , az Aniara Díjat és a Samfundet de Nio ("Kilenc Társaság") nagydíját.
Mára Kjell Westö műveit több, mint húsz nyelvre fordították le, és hétszeres nyertese a Finnországi Svéd Irodalmi Társaság díjának. Hetedik regénye a Den svavelgula himlen, ami 2017 őszén jelent meg svédül, finnül, norvégul és dánul, de fordítási jogait még az évben a francia, német és holland nyelvekre is kiterjesztették.
2017 szeptemberében a Hägring 38 Mikaela Hasan és Michael Baran adaptációjában és Hasan rendezői munkája által megélte első finn nyelvű színpadi változatát a Helsinki Finn Nemzeti Színházban.
Westö elmondása szerint írásait a soha véget nem érő kíváncsiság élteti, aminek fő tárgyai az emberlét örökös talánya és az elnyomhatatlan vágy annak kifürkészésére, hogy miért vagyunk olyanok, amilyenek és miért csináljuk úgy a dolgokat, ahogy. A múlt felkutatását épp úgy élvezi, mint a jelen kérdéseit, miközben az emberek különbözőségeit ábrázolja az ellentétes nézőpontok és körülmények bemutatásával. Egy alkalommal így magyarázza írásmódját: "Ismeretlenek tűnnek fel hívatlanul a fejemben és csak magyaráznak és csinálnak ezt-azt, és ki akarnak szabadulni."
Az író elvált, első házasságából két fia született. Saját bevallása szerint a nyelvek nagy rajongója, így öt nyelven beszél és még többön olvas. Szabadidejét legszívesebben zenével tölti, két dalfeldolgozásokat készítő együttes, a WHAT? és a Nyrok Dolls gitárosa. Fiatalabb korában élénken hódolt a halászat örömeinek - ebben hasonlított ifjúkori kedvencére, a színész Paul Newmanre. (Newman gyakran említette önéletrajzában, hogy ő "általában a leggyatrább halász az Egyesült Államok Keleti Partján", ahogy Westö is biztosított mindenkit, hogy amíg ő a csónakban tartózkodik, nem lesz kapás.)
Epitaf över Mr. Nacht (1988)
Avig-Bön (1989; Anders Hed álnéven írta)
Utslag och andra noveller (1989)
Fallet Bruus. Tre berättelser (1992)
Drakarna över Helsingfors (1996)
Metropol (1998; Kristoffer Albrecht közreműködésével)
Vådan av att vara Skrake (2000)
Där vi en gång gått (2006, magyarul megjelent: "Ahol egyszer jártunk")
Gå inte ensam ut i natten (2009)
Sprickor: valda texter 1986–2011 (2011)
Mirage 38 (2013, svédül: "Hägring 38", magyarul megjelent: "Délibáb")
Den svavelgula himlen (2017)
Ahol egykor jártunk. Regény egy városról, és vágyunkról, hogy ki szeretnénk látszani a fűből; ford. Papolczy Péter, utószó Dalos György; L'Harmattan, Bp., 2014
Délibáb. Regény; ford. Jávorszky Béla; Széphalom Könyvműhely, Bp., 2015
Kjell Westö számos nagynevű díj és elismerés nyertese. Jelölték a Finlandia Díjra 1989-ben (Utslag), 2000-ben (Vådan av att vara Skrake), 2002-ben (Lang) és 2013-ban (Délibáb). A díjat 2006-ban az "Ahol egyszer jártunk" (Där vi en gång gått) című regényéért nyerte el.
Az Északi Tanács Irodalmi Díjára 2001-ben (Vådan av att vara Skrake) és 2003-ban (Lang) jelölték, a díjat 2014-ben a Hägring 38 ("Délibáb") c. regényéért vihette el. Ugyanebben az évben a Hägring 38-ért a Swedish Radio Novel Prize-t is elnyerte, és két másik elismerés méltatta életművét Svédország jóvoltából: az Aniara Díjat és a Samfundet De Nio nagydíját. A Finnországi Svéd Irodalmi Társaság hét alkalommal, 1987, 1990, 1997, 2001, 2007, 2010 és 2014 éveiben díjazta az írót.
Kjell Westö Schildts & Söderströms
Kjell Westö Albert Bonniers förlag
Ez a szócikk részben vagy egészben a Kjell Westö című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Kjell_Westö&oldid=23196335”
Utoljára szerkesztve 2020. október 30., 22:48-kor
A lap utolsó módosítása: 2020. október 30., 22:48
A lap szövege CC BY-SA 3.0 alatt érhető el, ha nincs külön jelölve.